Picturs e picturas procuran ch'ils edifizis hajan la dretga colur. Els pictureschan fatschadas, paraids, palantschieus sura, funs, portas, fanestras ed autras parts dal bajetg cun colurs e lacs. Cun lur lavur protegian ed embelleschan els chasas, bajetgs industrials e da commerzi u auters edifizis.\ncalcular la surfatscha e con material che vegn duvrà\ncalcular ils custs e scriver offertas\nempustar colurs u las maschadar sez per survegnir il tun che la clientella giavischa\nplazzar stgalas, chavalluts, punts u sch'i fa basegn palancaus\nfixar folias da palpiri u da materia sintetica cun bindel da colla per proteger il palantschieu u autras parts che na duajan betg vegnir en contact cun colur\ndistatgar tapetas e rasadas da colur veglias u ruina cun spateglias, barschuns, allontanaders da colur u auters guaffens\nemplenir rusnas u stgarps, allontanar grass e malgulivezzas, smerigliar e far giu pulvra\nprocurar per in sutterren sitg e net e consultar auters spezialists sch'i è necessari\nLavurs da pictur\ndar si colur e lac cun il penel , zullas u cun la pistola da squittar, savens cun pliras rasadas (grundar emprim, alura cuvrir)\napplitgar isolaziuns, liadiras, structuras da surfatscha u spezialas decoraziuns, tut tenor giavisch er producir sez elements decorativs sco relievs u figuras geometricas\ntatgar u fixar tapetas, tailas u auters revestgiments vid las paraids\nnettegiar il plazzal, ils guaffens ed il material, dismetter il rument a moda adattada a l’ambient\nresguardar las prescripziuns da la segirezza da lavur e da la protecziun da l'ambient\nOrdinaziun federala 22-7-2014 (versiun dal 1-1-2018)\nstuccatur-constructur / stuccatura-constructura a sitg AFQ\ncurs da furmaziun en roms parentads, p.ex. tecnicist diplomà / tecnicista diplomada SSS planisaziun da construcziun (coluraziun d'architectura)\npercurs da studi en roms parentads, p. ex. Bachelor of Arts en architectura u Bachelor of Science (SAS) en fatgs d’inschigneria da construcziun. Tut tenor scola auta spezialisada valan differentas cundiziuns d'admissiun.\nPicturs e picturas lavuran en manaschis da picturs. I sa tracta per regla da manaschis pitschens u mesauns. Sco lieu d'occupaziun vegn plinavant l’industria da colurs e da lacs en dumonda.\nPicturs en tschertgads sin il martgà da lavur.